En 20-årig kvinde er i dag ved Retten i Aalborg blevet idømt en straf på tre måneders ubetinget fængsel for en lang række forhold. Det oplyser anklager ved Nordjyllands Politi Søren Riis Andersen. I september 2018 truede den nu 20-årige kvinde telefonisk en ansat på Børnecenter Himmerland i Skørping med at ville ”sprække hende op”. I forbindelse med en anholdelse i juli 2019 truede kvinden flere politibetjente på Politigården i Aalborg, hvor hun ifølge anklageskriftet blandt andet spyttede en betjent i hovedet eller på overkroppen, modsatte sig anholdelsen ved at sparke ud efter betjentene og kaldte andre betjente for ukvemsord som ”luder” og ”kælling”. Derudover er den 20-årige dømt for flere tilfælde af narko- og spritkørsel samt for at være i besiddelse af euforiserende stoffer.

Opsummering:
Det koster en kvinde tre måneders fængsel at true en medarbejder på et børnecenter og at modsætte sig anholdelse samt at køre i narkopåvirket tilstand.